האוצר המזוייף | Analysis of Existence 2019
by shlomof - June 19, 2014
איך אוצרות מזוייפים מסיטים אותנו מהדרך הנכונה.
אתה מטייל על החוף באי אקזוטי אי-שם באוקיינוס השקט ולפתע נפלט בקבוק עתיק ומוזר מראה מתוך הים. בתוך הבקבוק אתה מוצא מפה עתיקה המראה את מקומו של אוצר עתיק שנטמן פה על ידי שודדי ים מצליחים. כולך נרגש, אתה מגייס את הכסף הנחוץ למשימת מציאת האוצר ומביא את הציוד וכח האדם לביצוע העבודה. מספר חודשים חולפים וכולם מחייכים… האוצר נמצא בתוך תיבת מתכת חלודה ובה זהב ואבני חן בשווי של כמה מליוני דולרים. המבצע מסתיים בהצלחה וכולכם חוגגים. אבל האמת שונה. התיבה שמצאתם נטמנה על ידי שודד בודד וסורר לצרכיו האישיים. האוצר האמיתי, ששוויו במיליארדים, נשאר באדמה…
האוצר המשני, או ״המזוייף״, מילא את הכלי. לא היתה שום סיבה להמשיך בחיפושים.
האוצר האמיתי שאני כותב עליו היום הוא התורה. (חומש בלבד, לאלה שהמילה תורה כוללת יותר)
לאורך הדורות נטמנו אינספור אוצרות מזוייפים בנתיב המוביל לאוצר האמיתי; ביניהם הקבלה, פירושי ״גדולי התורה״, ועוד. למעשה נכתבו מעל ארבעים אלף ספרים להסבר התורה, וזה רק בעברית… וכל זאת שהאדם הפשוט יבין את התורה, שלמעשה נכתבה עבורו במקורה. האמת היא שהתורה מכילה בתוכנה את כל התשובות לשאלות הקיומיות שהאנושות שואלת לאורך הדורות:
מה יעודנו בחיים?
מאיפה הגענו ולאן אנו הולכים?
מהו היקום ואיך נוצר?
מה היא המציאות?
האוצרות המזוייפים אינם עונים על שאלות אלו, הם רק מרחיקים את התשובות.
אז איפה התשובות?
הנה מטאפורה נוספת שתבהיר זאת:
ישנם תמונות דו-מימדיות שבעזרת תוכנת מחשב ״הושתל״ בהן מימד שלישי. את המימד השלישי אפשר לראות רק על ידי הסתכלות לא ממוקדת, או ״לבהות״, ממרחק של כ 30 סנטימטר. הנה שתי דוגמאות: דוגמא1 דוגמא2
אין אפשרות לראות את המימד השלישי על ידי ניתוח חלקים מהתמונה. או שרואים הכל או שלא רואים כלום.
בתורה הדרך היחידה לראות את ״המימד השלישי״ זהה. בכדי לקבל את התשובות חייבים להסתכל על כל התורה בזווית ראיה שונה. חייבים להבין את כוונותיו של הכותב. הדבר המדהים והמופלא ביותר הוא שהתורה מכילה בתוכה את ״המנגנון״ שהפעלתו תגרום לאנושות לקפוץ לשלב הבא בהתפתחותה; אני קורא לשלב זה ״מעבדות לשותפות״ ואכתוב על זה רבות בעתיד. רבים אחרים קוראים לזה משיח.
ביום שאדם יצליח לראות את המימד הנסתר בתורה יהיה היום בו האנושות תהיה מוכנה לעבור לשלב הבא.
שלמה פרידמן.
in Hebrew, Religious 2
איך לנווט...
2 Responses to “האוצר המזוייף”
dan yeroucham June 19th, 2014
אז האנושות עומדת שלב-אחד לפני גלוי הניסתר בניסתרים..? מעניין אם יקרה בזמננו.. ומה או מי יספק את המשקפיים-החדשים (או יאלים את הישנים) הדרושים, כדי לחוות המימד השלישי הזה..?
shlomof June 30th, 2014
קיבלתי והסכמתי איתך שכל הקודים , הצפנים והאמת, מצויים בחמשת חומשי תורה.
לגבי ההמשך שלך, אם הבנתי נכון, אתה סבור שהשאר מיותר.
והרי כל חכמת ישראל, מקופלת בתוך מאות אלפי הספרים של חכמים ,תלמוד ,קבלה חסידות
פרשנות המקרא, רמב”ם, רמב”ן ,רש”י , אחרונים ,גאונים ואדמור”ים חסידיים. מכל מלמדי השכלתי.
אם לא הבנתי נכון, נא הסבר לי. שבת טובה. חודש טוב.
,הי מוטי
.חודש תמוז מבורך
כששלחתי אליך את המאמר ידעתי בתוכי מה תהיה תגובתך, וקיויתי שלא תשמור אותה בפנים, כיון שאתה אדם מאד עדין ונזהר, שחלילה, אדם אחר לא ייפגע
.קודם כל אני מתנצל על יהירותי, אף על פי שהיא לא באה מיהירות… היא באה בעיקר מתיסכול מהסטטוס קוו
.העובדות בשטח גם מעידות על התרחקות מרוחניות ורדיפה אחרי החומר
.חכמת ישראל הפכה את היהודים לעם החכם בעולם, אולם לא ברוחניות: במדע, עסקנות וכו׳
.לא לשווא אומרים הגויים שהפסנתר היהודי הוא קופה רושמת… תרתי משמע
תלמוד, קבלה וחסידות לא הניבו שום אישיות יוצאת דופן ויצירתית שיכולה להמשיך את חכמתם, להתאים את התכנים לשנות ה 2000 ולשתף את ההמונים. מה שיש היום זה רק כאלה ש״טוחנים״ את הקודמים עד מוות
?מכל הנבואות וההבטחות לא התממש דבר, אבל ממשיכים לטחון; עד מתי
.מכאן בא מאמרי ולכן קראתי לו האוצר המזויף
.הספינה עם המשיח יצאה לדרך ואין עוצר
.שלמה יקר
אי אפשר לומר, למשל, על אישיות כמו הרבי מלובביטש, שהוא לא חידש
.ופירש והוביל גם פרשנות , גם תוקף ותקיפות וגם חדשנות ביהדות
אני מבין היטב את מה שכתבת על סטטוס-קוו מחשבתי ואחר, אך
.גם בזה צריך להיות נועז
גם אתה אל תיעלב ממני, שכן אני חושב שאתה אדם מעיז וחושב
מחוץ לקופסא , ורק כך אפשר להגיע להבנה עמוקה של ריבונו של
עולם. אני אוהב את האומץ שלך. מוטי
.אחרי ששלחתי לך את המייל הצטערתי שלא הזכרתי את הרבי מלובביץ׳, הוא היחידי שלא מתאים למה שכתבתי
.אני מקווה שהחתירה העזה שאני חותר תביא את הספינה למקום טוב מאד
.שלמה
אתה איש יקר, עם תובנות, וסליחה על המחמאות,אני יודע שאתה לא מעוניין בהן,
אתה מהמעיזים, במחשבה ובמעשה.
רק מתי מעט , המעיזים, מגיעים ליעד. אבל הם, כמו נחשון בן עמינדב, הם
שיובילו את כולם , למלכות המשיח , וממילא , כל מי שיילך עם הנועזים והחכמים
יגיע איתם ואולי אף יחכים , בטח בדור הצעיר , ויהיה כמותם , אזרח תושב
בארץ המשיח .
כיף להתכתב בעניינים כאלה ולהתראות
.מוטי